Document ID: 32013R0578

32013R0578
L 169/1
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 578/2013
od 17. lipnja 2013.
o suspenziji unošenja primjeraka nekih vrsta divlje faune i flore u Uniju
EUROPSKA KOMISIJA,
uzimajući o obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima (1), a posebno njezin članak 4. stavak 6.,
budući da:
(1)
Člankom 4. stavkom 6. Uredbe (EZ) br. 338/97 predviđeno je da Komisija može uspostaviti ograničenja unošenja primjeraka nekih vrsta u Uniju u skladu s uvjetima utvrđenim njegovim točkama (a) i (b). Nadalje, provedbene mjere za takva ograničenja utvrđene su u članku 71. Uredbe Komisije (EZ) br. 865/2006 od 4. svibnja 2006. o utvrđivanju detaljnih pravila o provedbi Uredbe Vijeća (EZ) br. 338/97 o zaštiti vrsta divlje faune i flore uređenjem trgovine njima (2).
(2)
Popis vrsta čije se unošenje u Uniju suspendira utvrđen je u Uredbi Komisije (EU) br. 757/2012 od 20. kolovoza 2012. o suspenziji unošenja u Uniju primjeraka određenih vrsta divlje faune i flore (3)
(3)
Na temelju novih informacija, Skupina za znanstvenu reviziju zaključila je da će status očuvanja određenih dodatnih vrsta iz popisa u prilozima A i B Uredbi (EZ) br. 338/97 biti ozbiljno ugrožen ako se ne suspendira njihovo unošenje u Uniju iz određenih država podrijetla. Stoga bi trebalo suspendirati unošenje sljedećih vrsti:
Hippopotamus amphibius iz Kameruna i Mozambika;
Cercopithecus dryas iz Demokratske Republike Kongo;
Stephanoaetus coronatus i Torgos tracheliotus iz Tanzanije;
Balearica pavonina iz Sudana;
Chamaeleo africanus iz Nigera;
Heosemys annandalii i Heosemys grandis iz Laosa;
Mantella pulchra s Madagaskara;
Tridacna crocea, Tridacna maxima i Tridacna squamosa iz Kambodže;
Nardostachys grandiflora iz Nepala.
(4)
Skupina za znanstvenu reviziju je također zaključila da, na temelju najnovijih dostupnih informacija, suspenzija unošenja sljedećih vrsti u Uniju više nije potrebna:
Canis lupus iz Kirgistana;
Ateles geoffroyi i Brachypelma albopilosum iz Nikaragve;
Calumma brevicorne, Calumma gastrotaenia, Calumma nasutum, Calumma parsonii, Furcifer antimena, Furcifer campani i Furcifer minor s Madagaskara;
Cuora amboinensis, Cuora galbinifrons, Cycadaceae spp., Christensonia vietnamica, Stangeriaceae spp. i Zamiaceae spp. iz Vijetnama;
Rauvolfia serpentina iz Mjanmara;
Pterocarpus santalinus iz Indije.
(5)
Obavljena su savjetovanja sa svim državama podrijetla vrsta koje podliježu novim ograničenjima unošenja u Uniju.
(6)
Stoga bi trebalo izmijeniti popis vrsta čije se unošenje u Uniju suspendira te zbog jasnoće zamijeniti Uredbu (EU) br. 757/2012.
(7)
Obavljeno je savjetovanje sa Skupinom za znanstvenu reviziju sukladno članku 17. Uredbe (EZ) br. 338/97.
(8)
Mjere predviđene u ovoj Uredbi u skladu su s mišljenjem Odbora za trgovinu divljom faunom i florom osnovanog na temelju članka 18. Uredbe (EZ) br. 338/97,
DONIJELA JE OVU UREDBU:
Članak 1.
Suspendira se unošenje u Uniju primjeraka vrsta divlje faune i flore iz popisa u Prilogu ovoj Uredbi.
Članak 2.
Provedbena uredba (EU) br. 757/2012 stavlja se izvan snage.
Upućivanja na Uredbu koja je stavljena izvan snage tumače se kao upućivanja na ovu Uredbu.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. lipnja 2013.

Labels: 3
5
20